Elsterparken

Elsterparken er et naturparkområde i Ilaberga i Trondheim, avgrenset av Bynesveien, Roald Amundsens vei, Fagerliveien og grensen mot Bymarka. Området har fått navn etter forstmannen og forfatteren Kristian Elster d.e. Elster hadde hovedansvaret for skogplantinga i dette området som del av et større prosjekt med tilplanting av Bymarka i Trondheim i 1870-åra. Elsterparken er tilplantet med flere innførte treslag, særlig lerk, noe som gir området et særskilt preg, særlig om høsten. Elsterparken har skogsveier og stier som er egnet for jogging og sykling, og man har utsikt til Trondheim sentrum og Munkholmen.

Referanser 

Parker i Trondheim
Byåsen